પોરબંદર ના બોખીરા તુંબડા વિસ્તાર માં રહેતો સાજીદ હુસેન ગામેતી (ઉવ ૨૪)નામનો શખ્સ પોતાના રહેણાંક મકાન માં ગાંજા નું વેચાણ કરે છે તેવી બાતમી પોરબંદર સ્પેશ્યલ ઓપરેશન ગ્રુપ ના પી આઈ પંકજ દરજી ને મળતા તેમણે એસઓજી ની ટીમ સાથે સાજીદ ના મકાન માં દરોડો પાડ્યો હતો ત્યાં સિલ્વર કલર ના સ્કુટર પર સાજીદ તથા યશ ઉર્ફે જલારામ વજુભાઈ કોટેચા (ઉવ ૧૮,રે બોખીરા ડાડા ના મંદિર સામે )નામના બન્ને શખ્સો બેઠા હતા જેમના મકાન અને સ્કુટર ની તલાશી લેતા સ્કુટર માંથી પ્લાસ્ટિક ની પારદર્શક કોથળી માં રાખવામાં આવેલ માદક પદાર્થ ના ચાર પેકેટ મળી આવ્યા હતા આથી પોલીસે તુરંત એફ એસ એલ અધિકારી ને જાણ કરતા તેઓ પણ સ્થળ પર પહોંચ્યા હતા અને પ્રાથમિક તપાસ કરતા આ પદાર્થ મારીજુઆના એટલે કે ગાંજો હોવાનું સામે આવ્યું હતું ત્યાર બાદ પોલીસે મકાન ની તલાશી લેતા ત્યાંથી પણ ગાંજા નો જથ્થો મળી આવ્યો હતો આથી પોલીસે સ્થળ પર થી રૂપિયા ૬૪૮૦ ની કીમત નો ૧૦૮૦ ગ્રામ ગાંજો ઉપરાંત ૧૪૦૦૦ ની કીમત ના બે મોબાઈલ અને ૧૯૨૬૦ ની રોકડ અને ૩૫૦૦૦ નું સ્કુટર મળી કુલ ૭૪૭૪૦ રૂપિયા નો મુદામાલ કબજે કરી અને બન્ને ની આકરી પુછપરછ કરતા આ ગાંજો તેને જુબેલી વિસ્તાર માં રહેતા રણજીત ગોરાણીયા એ આપ્યો હોવાની કબુલાત આપતા પોલીસે રણજીત વિરુધ પણ ગુન્હો નોધી તેની ધરપકડ ની તજવીજ હાથ ધરી છે